2003 г. относно параграф 6 от Декларацията от Доха.
 Член 220
 Сертификат за допълнителна закрила
 1. Страните признават, че лекарствените продукти и продуктите за растителна защита, защитени с патент в съответните им територии, могат да подлежат на административна процедура за разрешаване, преди да бъдат пуснати на техните пазари. Те признават, че периодът, който изминава между подаването на заявка за патент и първото разрешение за пускане на продукта на съответния им пазар, както е определено за тази цел в релевантното законодателство, може да съкрати периода на действителна закрила съгласно патента.
 2. Страните предвиждат допълнителен период на закрила за лекарствен продукт или продукт за растителна защита, който е защитен с патент и който е бил предмет на административна процедура за разрешаване, като този период се равнява на посочения в параграф 1 период, съкратен с пет години.
 3. За лекарствените продукти, за които са проведени педиатрични изследвания, резултатите от които са отразени в информацията за продукта, страните предвиждат удължаване с допълнителни шест месеца на периода на закрила, посочен в параграф 2 от настоящия член.
 Член 221
 Закрила на биотехнологичните изобретения
 1. Страните закрилят биотехнологичните изобретения съгласно националното си патентно законодателство. Ако е необходимо, те адаптират патентното си законодателство, така че да се съобразят с разпоредбите на настоящото споразумение. Настоящият член не засяга задълженията на страните, произтичащи от международни споразумения, и по-специално Споразумението ТРИПС и Конвенцията за биологичното разнообразие от 1992 г. (наричана по-нататък „КБР“).
 2. За целите на настоящия подраздел:
 а)
 „биологичен материал“ означава всеки материал, съдържащ генетична информация и способен да се саморазмножава или да бъде размножаван в дадена биологична система;
 б)
 „микробиологичен процес“ означава всеки процес, който включва, прилага се спрямо или води до получаване на биологичен материал.
 3. За целите на настоящото споразумение: изобретения, които са нови, които включват изобретателска стъпка и могат да имат промишлена приложимост, са патентоспособни, дори и ако се отнасят до продукт, състоящ се или съдържащ биологичен материал или процес, с помощта на който се произвежда, преработва или използва биологичен материал.
 Биологичен материал, който е изолиран от естествената си среда или е произведен с помощта на технически процес, може да бъде предмет на изобретение, дори и ако преди това се е срещал в природата.
 Елемент, изолиран от човешкото тяло или произведен по друг начин с помощта на технически процес, включително последователност или частична последователност на ген, може да представлява патентоспособно изобретение, дори и ако структурата на този елемент е еднаква с тази на някой естествен елемент. Промишленото приложение на последователност или частична последователност на ген трябва да бъде разкрито в патентната заявка.
 4. Не са патентоспособни:
 а)
 растителните и животинските видове;
 б)
 биологични по своята същност процеси за производство на растения или животни;
 в)
 човешкото тяло в различните етапи от неговото образуване и развитие, както и простото откриване на един от неговите елементи, включително последователността или частичната последователност на ген.
 Изобретения, които засягат растения или животни, са патентоспособни, ако техническата осъществимост на изобретението не е ограничена до конкретен растителен или животински вид. Буква б) от настоящия параграф не засяга патентоспособността на изобретения, които се отнасят до